stanford-oval/wikipedia huggingface dataset:
יונסי
דיסקוגרפיה > Riceboy Sleeps ‏(2009)

ב-20 ביולי 2009 הוציא יונסי יחד עם בן זוגו אלכס סומרס את אלבום האמביאנט Riceboy Sleeps, תחת שם ההרכב "יונסי ואלכס". באלבום השתתפו רביעיית כלי-מיתר בשם "Amiina", והמקהלה "Kópavogsdætur". באחד השירים באלבום, "Boy 1904", נעשה שימוש בהקלטה של זמר הקסטרטו האחרון שאי פעם הוקלט.
השיר הראשון באלבום היה הסינגל הראשון מתוכו והוא הופיע באלבום האוסף "Dark Was the Night" אשר יצא בפברואר 2009 במטרה לגייס כספים עבור העלאת המודעות לאיידס. לשניים מהשירים באלבום יצאו וידאו קליפים. האלבום יצא גם במהדורה מוגבלת של 3500 ערכות אשר כללו מלבד האלבום גם דיסק בונוס בשם "All Animals" וסט יצירה של ספר אומנות.
דיסקוגרפיה > Go‏ (2010)

ב-5 באפריל 2010 הוציא יונסי את אלבום הסולו הראשון שלו, Go. לצאת האלבום קדמה הפצת של חלק מהשירים באתר האינטרנט שלו.
האלבום מאופיין בעיקר במוזיקה אקוסטית, וניכר בו סגנונו של המפיק המוזיקלי ניקו מוהלי (Nico Muhly), המלחין מוזיקה קלאסית מערבית, אשר הפיק את האלבום יחד עם יוני ואלכס סומרס. האלבום הוקלט במהלך קיץ 2009 ברייקיאוויק ובקונטיקט וצאתו לוותה בסיבוב הופעות שכלל במה ייחודית אשר תוכננה והוקמה על ידי כ-60 מעצבים ומהנדסים. האלבום זכה לביקורות חמות, והגיע למקומות גבוהים במצעדים שונים, ביניהם למקום ה-23 ברשימת "בילבורד 200". האלבום יצא גם בגרסת הופעה חיה.
הערות שוליים

↑  "Icelandic rock". The Economist. June 14, 2001. Archived from the original on 2001-06-15.
↑  "sigur rós - trivia". sigur-ros.co.uk. Retrieved 2009-03-08.
1 2  "Sigur Rós Official Site News". Retrieved 2010-02-05.
↑  "Riceboy Sleeps Announces First U.S. Exhibition". ALARM Magazine. July 05, 2007. Retrieved 2008-01-15.
↑  "Sigur Rós's Jónsi, Bloc Party's Kele Okereke on New Tiësto Album", pitchfork, 4/8/2009
↑  "Sigur Rós Official Site". Retrieved 2008-11-19
↑  "riceboy sleeps press release". sigur-ros.co.uk. Retrieved 22 April 2009.
↑  "Pitchfork: Album Reviews: Riceboy Sleeps". pitchfork.com. Retrieved 4 April 2010.
↑  "eighteen seconds before sunrise - sigur rós news » 2009 » February » 27". sigur-ros.co.uk. 2009-02-27. Retrieved 2 August 2009.
↑  "Jónsi & Alex » Videos". jonsiandalex.com. Retrieved 21 July 2009.
↑  "Listen: Symphonic Solo Song From Sigur Rós Frontman Jónsi". pitchfork.com. Retrieved 4 December 2009.
↑  "Jónsi". jonsi.com. Retrieved 4 December 2009.
↑  "Sigur Ros Singer Jonsi Announces Debut Solo Album Details". gigwise.com. Retrieved 7 December 2009.
↑  Sendra, Tim. "Review: Go". Allmusic. Retrieved 6 April 2010.
↑  "Official UK Albums Top 100 – 17th April 2010". The Official UK Charts Company. Retrieved 15 April 2010.
| --- | --- |
בקרת זהויות :  BNE: XX5222240  BnF: cb161329880 (data)  GND: 138818347  ISNI: 0000 0000 8034 986X  LCCN: no2009187869  MusicBrainz: af00f655-402f-4d80-bb83-de525cde7a8d  NKC: xx0118375  SUDOC: 161835376  VIAF: 95441102   WorldCat (עם VIAF): 95441102
קלמנס הרביעי

שלט האצולה האפיפיורי של קלמנס הרביעי
קלמנס הרביעי (בלטינית: Clemens IV;‏ 23 בנובמבר 1190 – 29 בנובמבר 1268) היה האפיפיור מ-5 בפברואר 1265 עד מותו. נולד בשם גי פוקואה.
ביוגרפיה > ראשית חייו

גי פוקואה נולד בעיר סן-ז'יל בצרפת לעורך דין מצליח, פייר פוקואה ולמרגריט ריפי. בגיל 19 התגייס כחייל להילחם במורים בספרד. לאחר מכן הוא המשיך את לימודי המשפטים בטולוז, בורז' ואורליאן, והפך לפרקליט ידוע בפריז. בתפקידו האחרון הוא שימש כמזכיר של המלך לואי התשיעי, שהשפעתו הייתה חייבת בעיקר על מינויו לקרדינל. הוא התחתן עם בתו של סיימון דה מלבויואה והיו לו שתי בנות. עם מותה של אשתו, הוא הלך בעקבות הדוגמה של אביו וויתר על החיים החילוניים עבור הכנסייה.
עלייתו הייתה מהירה. לאחר שכיהן כראש מנזר סן מגלוך, פריז, ולאחר מכן הוא הפך לכומר של סן ז'יל בשנת 1255. בשנת 1257 הוא מונה לבישוף של לה פוי, ובשנת 1259 הוא מונה לארכיבישוף של נרבון; ובדצמבר 1261 הוא הפך לקרדינל הראשון שמונה על ידי האפיפיור אורבנוס הרביעי, ראש הדיוקסיה של סבינה. הוא היה נציג האפיפיור באנגליה בין השנים 1262 ו-1264, ולאחר מכן מונה בשנת 1263 לראש בית הדין של הוותיקן.
ביוגרפיה > שלטונו

לאחר מותו של אורבנוס הרביעי, הוא נבחר לאפיפיור ב-5 בפברואר 1265, ונטל את השם קלמנס הרביעי. בשנת 1264 חידש קלמנס הרביעי את האיסור על התלמוד שנחקק על ידי גרגוריוס התשיעי, ששרף אותו בפומבי בצרפת ובאיטליה. אף כי קלמנס לא גזר על שריפת התלמוד, הוא ציווה שיהודי אראגון ימסרו את ספריהם לצנזורה הדומיניקנית.
ב-1265 שלח אגרת לחיימה הראשון, מלך אראגון בו ציווה עליו להעניש את הרמב"ן בשל כתיבת ספר הוויכוח.
בשל סכסוך הגואלפים והגיבלנים לא היה יכול קלמנס להיכנס לרומא בגלוי, והוא נכנס אליה רק פעם אחת כשהוא מחופש. קלמנס שהה ברוב הזמן בצרפת, וכרת ברית עם שארל מאנז'ו. ב-26 בפברואר 1266 ניצח שארל בקרב בנוונטו (במחוז קמפניה באיטליה) את מנפרד, מלך סיציליה (בנו של פרידריך השני, קיסר האימפריה הרומית הקדושה) שנהרג בקרב זה, ובמהרה נפלה סיציליה בידיו. באפריל 1268 יצא קונראדין, בנו של קונראד הרביעי, מלך גרמניה, למערכה על מנת להשיב לעצמו את השליטה באיטליה, אך נוצח והוצא להורג בנאפולי ב-12 באוקטובר של אותה שנה.
זמן קצר לאחר מכן, ב-29 בנובמבר 1268, מת קלמנס בוויטרבו, ובמקומו נבחר לאפיפיור גרגוריוס העשירי.
הערות שוליים

↑  עודד ישראלי, הרמב"ן ביוגרפיה אינטלקטואלית פרק שמיני 281 - 317, הוצאת מאגנס, ירושלים תש"פ
| 0 | 1 | 2 |
| --- | --- | --- |
| הקודם: אורבנוס הרביעי | אפיפיור (רשימת האפיפיורים) | הבא: גרגוריוס העשירי |
| --- | --- |
בקרת זהויות :  NLI: 987007259667005171  PLWABN: 9810626872105606  BIBSYS: 12052072  BNE: XX5241024  BnF: cb14592069w (data)  CANTIC: a10322917  CiNii: DA18084623  GND: 11922030X  ICCU: MILV210317  ISNI: 0000 0003 6451 9496  LCCN: nr94029843  NKC: osd20191054664  NLA: 61541177  NTA: 10697517X  RERO: 02-A012363593  SUDOC: 086171860  Trove: 1711237  ULAN: 500357005  VcBA: 495/7692  VIAF: 227434221   WorldCat (עם VIAF): 227434221
לזר קוגן

| --- | --- |
אין תמונה חופשית
 לידה:  1889 Krasnoyarsk uyezd, האימפריה הרוסית 
 הוצאה להורג:  3 במרץ 1939 (בגיל 50 בערך) גיא ההריגה בקומונרקה, רוסיה 
 מדינה:  האימפריה הרוסית, ברית המועצות 
 מקום קבורה:  גיא ההריגה בקומונרקה 
 מפלגה:  המפלגה הקומוניסטית של ברית המועצות 
 פרסים והוקרה
 עיטור הדגל האדום  עיטור לנין 
 
 חתימה:   
 
לזר יוסיפוביץ' קוגן (Ла́зарь Ио́сифович Ко́ган;‏ 1889 - 3 במרץ 1939) היה איש הצ'קה והנ.ק.ו.ד. של ברית המועצות, רב-סרן בביטחון המדינה (1935), ראש מערכת הגולאג (1930–1932). סגן ראש הגולאג (1932–1936). נעצר בשנת 1938 ונורה בשנת 1939 במסגרת הטיהורים הגדולים.
ביוגרפיה

אביו נולד בכפר ילובקה במחוז קרסנויארסק במשפחה יהודית, אביו סחר בפרוות, היה סוחר הגילדה הראשונה.
לזר היה משתתף פעיל בתנועה המהפכנית, האנרכו-קומוניסטית. בשנת 1908, בית המשפט המחוזי הצבאי בקייב דן אותו למוות בשל חלקו בשוד מזוין, בהמשך הומר עונשו למאסר עולם, ביליזבטגרד ובחרסון. חבר המפלגה הבולשביקית מאז יולי 1918 ושירת בצבא האדום כקומיסר גדוד, מפקד בית הספר של המפלגה.
בשנת 1920 - מונה לראש האוגדה המיוחדת של הארמייה התשיעית, ראש האגף המיוחד של הצ'קה באזור טרסק ואז נשלח לצפון הקווקז - לכהן כראש הצ'קה בנובורוסייסק, מאז שנת 1923 - שימש כסגן ראש הצ'קה בדגסטאן.
מאז 1926 - היה עוזר לראש המינהל הראשי של משמר הגבול של אוגפא"ו. בשנת 1930 - עוזר לראש המשטרה החשאית.
בשנים 1930–1932 הוא היה ראש הגולאג, משנת 1932 היה סגן ראש ה-גולאג, ראש פרויקט בניית תעלת הים הלבן, ועד אוגוסט 1936 היה ראש הבנייה של תעלת מוסקבה-וולגה.
בשנים 1936–1937 - שימש כסגן הקומיסר העממי על ענף היערות של ברית המועצות.
ב-4 באוגוסט 1933 הוענק לו מסדר לנין על השתתפותו הפעילה בהנהגת בניית התעלה בים הלבן, קיבל את עיטור הדגל האדום. היה חבר הוועד המנהל המרכזי של ברית המועצות בשנים 1935–1937.
הוא נעצר ב-31 בינואר 1938 במסגרת הטיהורים הגדולים. ב-3 במרץ 1939 נורה בעקבות פסק הדין של הקולגיום הצבאי של בית המשפט העליון של ברית המועצות. שמו טוהר בשנת 1956, במסגרת תהליך הדה-סטליניזציה.
סולז'ניצין תיאר אותו כאחד מ"עוזרי סטלין ויגודה, ראש המשגיחים בבלומור" האחראי למותם של עשרות אלפי בני אדם.
הערות שוליים

↑  Михаил Тумшис, Вадим Золотарёв. Евреи в НКВД СССР. 1936—1938 гг. Опыт биографического словаря.
↑  Постановление ЦИК СССР от 04.08.1933
↑  ארכיפלג גולאג — (изд. 1978; изд. 1991)
טונה

ערך זה עוסק במספר סוגים של דגים. אם התכוונתם למשמעות אחרת, ראו .
| טונה |
| --- | --- |

מיון מדעי
ממלכה:: בעלי חיים
מערכה:: מיתרניים
קבוצה:: דגים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: קולייסיים
שבט:: טונה
שם מדעי
 Thunnii

טונה זהובה
טונה כחולת-סנפיר אטלנטית
פלמודה ים סופית
טונה היא מאכל נפוץ בעולם, ולה דרכים שונות לצריכה. שיטה לצלייה וטיגון בשמן עמוק של טונה בפחית שימורים, על ידי כך הטונה מקבלת מעין טעם מעושן. פחית שימורים היא מהדרכים הנפוצות לשיווק טונה.
טוּנָה (שם מדעי: Thunnini) הוא שבט מיני דגים ממשפחת הקולייסיים שבמחלקת מקריני סנפיר. מיני הטונה הם דגי מאכל בעלי בשר ורוד (בניגוד לרוב הדגים שבשרם לבן), זאת הודות לכמויות גדולות של מיוגלובין. מינים מסוימים של טונות נמצאים בסכנת הכחדה, כמו מיני טונה כחולת סנפיר. חלק ממיני הטונה הם בעלי דם חם. הנפוצה ביותר מביניהם היא הטונית המפוספסת (Euthynnus lineatus).
מהירות השחייה של דגי הטונה יכולה להגיע ל-70 קמ"ש. סנפיר הזנב קשור לשרירים המשמשים לשחייה בעזרת גידים באופן ייחודי ויעיל במיוחד. כמו כן הם בעלי רשת כלי דם מפותחת תחת העור, המשמשת לוויסות טמפרטורת הגוף בעת שחייה איטית וממושכת. בעזרת מערכת זו, דגי הטונה שומרים על טמפרטורת גוף הגבוהה מטמפרטורת המים בה הם שוחים, תכונה הייחודית להם מבין הדגים. לטונות אין מנגנון להנעת מים על פני הזימים, ולכן הם נמצאים בשחייה מתמדת.
דגים אלה הם טורפי-על באוקיינוסים השונים הנעים בלהקות אחרי להקות דגים קטנים (בעיקר מיני סרדינאים שונים ודגים מעופפים) וסרטנאים אך גם יצורים גדולים כמו דיונונים ואף טונות קטנות יותר.
הגדולה שבטונות היא טונה כחולת סנפיר אטלנטית, הגדולה בבני משפחתה, ששוקלת מעל 650 קילוגרם ואורכה עד 3.5 מטרים.
מיון

ישנם 5 סוגים בשבט זה ובהם 16 מינים:
סוג ומין יחיד אלוטונוס פלאי (Allothunnus fallai)
סוג פַּלְמוּדָה (Auxis) - בו 2 מינים
סוג טוּנִית (Euthynnus) - בו 3 מינים
סוג ומין יחיד אָטוּנָס שְׁחֹר-קַוִּים (Katsuwonus pelamis)
סוג טוּנָה (Thunnus) - בו 8 מינים
מיון > מיני הטוּנָה

| מיני טונה אמיתיים - Thunnus> שם תקני | מיני טונה אמיתיים - Thunnus> שם שכיח | מיני טונה אמיתיים - Thunnus> שם מדעי | מיני טונה אמיתיים - Thunnus> אורך מרבי | מיני טונה אמיתיים - Thunnus> אורך שכיח | מיני טונה אמיתיים - Thunnus> משקל  מרבי | מיני טונה אמיתיים - Thunnus> גיל מרבי | מיני טונה אמיתיים - Thunnus> רמהטרופית | מיני טונה אמיתיים - Thunnus> מצב שימור |
| --- | --- | --- | --- | --- | --- | --- | --- | --- |
| טונה ארוכת-סנפיר | טונת אלבקור | Thunnus alalunga | 140 ס"מ | 100.0 ס"מ | 60.3 ק"ג | 9 שנים | 4.31 |  קרוב לאיום |
| טונה כחולה | טונה כחולת-סנפיר אטלנטית | Thunnus thynnus | 458 ס"מ | 200 ס"מ | 684.0 ק"ג | 15 שנים | 4.43 |  בסכנת הכחדה |
| טונה עיננית | טונה עין גדולה | Thunnus obesus | 250 ס"מ | 180 ס"מ | 210.0 ק"ג | 11 שנים | 4.49 |  פגיע |
| טונה אטלנטית | בלקפין טונה | Thunnus atlanticus | 108 ס"מ | 72.0 ס"מ | 20.6 ק"ג |  | 4.13 |  ללא חשש |
| טונה הדית |  | Thunnus tonggol | 145 ס"מ | 70.0 ס"מ | 35.9 ק"ג |  | 4.50 |  אין מספיק נתונים |
|  | טונה כחולת סנפיר דרומית | Thunnus maccoyii | 245 ס"מ | 160 ס"מ | 260.0 ק"ג | 20 שנים | 3.93 |  בסכנת הכחדה חמורה |
|  | טונה כחולת סנפיר פסיפית | Thunnus orientalis | 300 ס"מ | 200 ס"מ | 450.0 ק"ג | 15 שנים | 4.21 |  ללא חשש |
| טונה זהובה | טונה צהובת סנפיר | Thunnus albacares | 239 ס"מ | 150 ס"מ | 200.0 ק"ג | 9 שנים | 4.34 |  קרוב לאיום |
מיני 'טונה' נוספים (דמוי-טונה)
| שם תקני | שם שכיח | שם מדעי | אורך מרבי | אורך שכיח | משקל  מרבי | גיל מרבי | רמהטרופית | מצב שימור |
| טונית מפוספסת | טונה סקיפ ג'ק שחורה | Euthynnus lineatus | 84.0 ס"מ | 60.0 ס"מ | 9.12 ק"ג |  | 3.83 |  ללא חשש |
| פלמודה ים-תיכונית | פלמידה כחולה | Auxis rochei rochei | 50.0 ס"מ |  |  |  | 4.13 |  ללא חשש |
| פלמודה ים-סופית | פלמודה אילתית | Auxis thazard | 65.0 ס"מ | 60.0 ס"מ | 1.72 ק"ג | 5 שנים | 4.34 | ללא חשש |
| טונית ים-סופית |  | Euthynnus affinis | 100.0 ס"מ | 60.0 ס"מ | 14.0 ק"ג |  | 4.50 |  ללא חשש |
| טונית אטלנטית | טונה שחורה | Euthynnus alletteratus | 50.0 ס"מ |  |  |  | 4.13 |  ללא חשש |
| אטונס שחור קווים | סקיפ ג'ק טונה | Katsuwonus pelamis | 110 ס"מ | 80.0 ס"מ | 34.5 ק"ג | 12 שנים | 3.75 |  ללא חשש |
| אלוטונוס פלאי |  | Allothunnus fallai | 105 ס"מ | 86.0 ס"מ | 13.7 ק"ג |  | 3.74 |  ללא חשש |
רעילות

מפאת גודלה ואורך חייה טונה צוברת כספית בכמות ניכרת מדגים אחרים- למשל תכולת הכספית בדג טונה בהירה (שבה תכולת הכספית הנמוכה ביותר) היא 0.310 ppm ונע עד 0.900 ppm לסוגי הטונה השונים. הצריכה המקסימלית המומלצת לצריכת טונה בהירה לאדם השוקל 70 קילוגרמים היא 163 גרם בשבוע (כקופסה וחצי) (ושווה ל-49.66 mcg כספית). לשם ההשוואה, בסרדינים יש 0.032 ppm, לאדם השוקל 70 קילוגרמים מותר לצרוך 1,530 גרם ממזון זה בשבוע.
עבור נשים בהריון, נשים מניקות וילדים יש לנקוט רף מחמיר אף יותר או להימנע מטונה כלל. משרד הבריאות הישראלי ממליץ לנשים בהריון להימנע מסטייק טונה ומטונה אלבקור, אבל לעומת זה ממליץ להן לאכול מטונה בהירה בקופסאות שימורים.
דגי הטונה מכילים כמות גדולה של היסטידין וטיפול לא תקין בהם לאחר שנידגו, יכול לגרום להרעלת מזון סקומברואידית.
| --- | --- |
 ערך תזונתי ל-100 גרם
 
 כולסטרול:  49 מ"ג
 
 ויטמינים:  ‏
  ‑ ויטמין A:  2520 מק"ג
  ‑ ויטמין B6:  0.5 מ"ג
  ‑ ויטמין C:  0 מ"ג
 
 ברזל:  1.3 מ"ג
 מגנזיום:  64 מ"ג
 
 מקור:
|  | בהירה בקופסה | כחולה | זהובה |
| --- | --- | --- | --- |
| אנרגיה | 198 | 184 | 130 |
| חלבון | 29.40 | 29.60 | 29.15 |
| שומן | 8.21 | 6.28 | 0.59 |
| ברזל | 1.39 | 1.31 | 0.92 |
אומגה 3
| EPA | 0.027 | 0.363 | 0.015 |
| DPA | 0.000 | 0.160 | 0.005 |
| DHA | 0.101 | 1.141 | 0.105 |
דיג מסחרי

בשנת 2000 דגו 3,605,000 טון דגי טונה, עיקר דיג הטונה מתרכז באסיה.
יפן היא המדינה הראשית בדיג דגי טונה של האוקיינוס השקט, בשנת 2000 יפן דגה 633,000 טון דגי טונה, כ-17 אחוזים מדיג הטונה בכל העולם. טאיוואן הייתה השנייה בדיג דגי טונה, ובשנת 2000 דגה דגי טונה במשקל של 435,000 טון, 12 אחוז מדיג הטונה בכל העולם.
הערות שוליים

↑  An overview of the global tuna market | GLOBEFISH | Food and Agriculture Organization of the United Nations, www.fao.org
↑  Center for Food Safety and Applied Nutrition, Metals - Mercury Concentrations in Fish: FDA Monitoring Program (1990-2010), www.fda.gov (באנגלית)
↑  Center for Food Safety and Applied Nutrition, Metals - What You Need to Know About Mercury in Fish and Shellfish, www.fda.gov (באנגלית)
↑  fda, AN IMPORTANT MESSAGE FOR PREGNANT WOMEN, WOMEN WHO MAY BECOME PREGNANT, NURSING MOTHERS AND YOUNG CHILDREN ABOUT THE RISKS OF MERCURY IN FISH AND SHELLFISH, http://www.fda.gov/ohrms/dockets/ac/03/briefing/4010b1-06-draft-advisories.pdf
↑  https://www.health.gov.il/Subjects/pregnancy/during/Pages/food_safety.aspx
| --- | --- |
בקרת זהויות :  GND: 4278208-9  LNB: 000329402
יאסוטומי נישיזוקה

| --- | --- |

 לידה:  12 ביולי 1932 אשייה, האימפריה היפנית 
 פטירה:  4 בנובמבר 2004 (בגיל 72) 
 ענף מדעי:  ביוכימיה 
 מקום לימודים:  אוניברסיטת קיוטו 
 מנחה לדוקטורט:  אוסאמו האיאישי 
 מוסדות:  אוניברסיטת קיוטו  אוניברסיטת קובה 
 תלמידי דוקטורט:  טסוקו הונג'ו 
 פרסים והוקרה:  Clarivate Citation Laureates (2002)  פרס ארנסט שרינג (1995)  פרס וולף לרפואה (1994)  פרס קיוטו למדעים בסיסיים (1992)  חבר זר של החברה המלכותית (28 ביוני 1990)  פרס אלברט לסקר למחקר רפואי בסיסי (1989)  פרס אלפרד סלואן (1988)  מסדר התרבות (1988)  פרס קרן גיירדנר הבינלאומי (1988)  פרס ההצטיינות בתרבות (1987)  פרס אשאסי (1985) 
 
זהו שם יפני; שם המשפחה הוא .
יאסוטומי נישיזוקה (ביפנית: 西塚 泰美; ‏12 ביולי 1932 - 4 בנובמבר 2004) היה ביוכימאי יפני שגילה את משפחת האנזימים הקרויה פרוטאין קינאז C ‏(PKC), ותרם להבנת המכניקה המולקולרית של התמרת האותות לאורך הממברנה (הקרום) התאית.
יאסוטומי נישיזוקה חקר מגוון רחב של נושאים הכוללים את המטבוליזם של טריפטופן, סינתזה של חלבונים, ריבוזילציה (ADP-ribosylation) וזרחון חלבונים.
נישיזוקה זכה בפרסים רבים, ביניהם פרס לסקר (1989) ופרס וולף ברפואה (1995).
קורות חיים > ילדות ונעורים

יאסוטומי נישיזוקה נולד ביפן, בכפר סאידו, מוקו גן, כיום העיר אשייה (Ashiya), בנם של יאסונובו ונובוקו נישיזוקה, למשפחה בת 7 נפשות. אמו בת למשפחה עשירה ובעלת אדמות, ואביו פרופסור למיילדות ואיש אקדמיה. בילדותו ובנערותו היה נישיזוקה חלש מאוד ואף חלה בחסימת מעיים, וסבל ממחלות הקשורות לכאבי בטן. בילדותו, עברה המשפחה דירה פעמים רבות, עד להשתקעותם ב-1937 בעיר נאגויה. ילדותו עברה עליו בצל המלחמה. בהיעדר משחקים, יאסוטומי היה משחק הרבה עם חרקים וחיות. מפאת המלחמה, המזון היה בקיצוב, ונישיזוקה, שהיה ילד חכם ובעל כושר המצאה, פתר פעמים רבות את מצוקת הרעב שהייתה בביתו.
קורות חיים > קריירה מחקרית

נישיזוקה השלים דוקטורט ברפואה באוניברסיטת קיוטו ב-1957, ופוסט דוקטורט ב-1962. במשך שנה שהה באוניברסיטת רוקפלר בניו-יורק, בה עבד עם פריץ ליפמן, חתן פרס נובל לפיזיולוגיה ורפואה.
ב־1969 היה לפרופסור וראש המחלקה לביוכימיה באוניברסיטת קובה (יפן).
בקובה החל לחקור כיצד חלבונים שעברו זירחון תיווכו פעולות הורמונליות. קודם לכן, קבוצת המחקר שלו פתרה שני מבנים אזימטיים של חלבוני PKA- פרוטאין קינאז A, ואת אופן פעולתם, בד בבד עם 3 מעבדות נוספות שפעלו כל אחת בנפרד.
ב-1977 גילו נישיזוקה ועמיתיו את פרוטאין קינאז C, ובעקבות הגילוי, נישיזוקה קיבל פרסים רבים ונבחר כחבר כבוד וחבר זר באוניברסיטאות רבות בעולם.
ב־1995, לאחר רעידת אדמה שהסבה נזק רב לאוניברסיטת קובה, התמנה נישיזוקה לנשיא האוניברסיטה. תחת ניהולו שוקמה האוניברסיטה, והוקם מרכז לחקר העברת אותות ביולוגיים. כנשיא, נישיזוקה הנחה חוקרים צעירים והקדיש את עצמו לפיתוח המרכז שהקים.
ב-2001 פרש מהנשיאות, אך המשיך להוביל מחקרים במרכז לחקר העברת אותות ביולוגיים באוניברסיטה עד יומו האחרון.
נישיזוקה היה נשוי למיס סאצ'ינו מאנו.
נישיזוקה נפטר בפתאומיות בגיל 72, בשנת 2004.
פרוטאין קינאז C

פרוטאין קינאז, הוא חלבון מסוג קינאז, כלומר חלבון האחראי על ויסות תהליכים בתא על ידי זירחון מולקולות, כלומר הוספת קבוצות זרחה לתא.
פרוטאין קינאז C, היא משפחת חלבוני פרוטאין קינאז המפעילים מעבר אותות על ידי זירחון חומצות האמינו סרין או תראונין. בעת פעולתם, אנזימי הפרוטאין קינאז C עוברים לקרום התא (שליח שניוני).
גילוי זה היווה התקדמות משמעותית בהבנתנו את העברת האותות התאית.
פרסים והוקרות

יאסוטומי נישיזוקה זכה בפרסים רבים, ביניהם:
פרס קרן גירדנר (Gairdner Foundation International Award) - 1988
פרס אלפרד פ. סלואן הבן The Alfred P. Sloan Jr. Prize 1988
פרס אלברט לסקר למחקר רפואי בסיסי Albert Lasker Basic Medical Research Award 1989
פרס קיוטו Kyoto Prize (1992)
פרס וולף לרפואה (1995)
פרס ג'ימי דיאז The Jimenez Diaz Award (1995)
פרס סשרינג The Schering Prize (1995)
פרס אשאי Asahi Prize (1985)
ורבים אחרים. בנוסף הוא היה חבר כבוד ועמית זר במגוון אוניברסיטאות שונות באמריקה, בריטניה, צרפת, גרמניה, ספרד, הודו ויפן.
הערות שוליים

1 2 3  japan society for promoting science- קטע על נישיזוקה
↑  אתר קרן וולף (פרס וולף)- הסבר על הזוכים בפרס וולף ברפואה לשנת 1994/5
1 2 3  ג'ורג' נ. צ'לדוב, YASUTOMI NISHIZUKA: THE DISCOVERER OF PROTEIN KINASE C, Biomedical Reviews
1 2 3 4 5  שן- איצ'י נאקאמורה והיאוהי יממורה, Yasutomi Nishizuka: Father of protein kinase C, OXFORD LOURNALS_ JOURNAL OF BIOCHIMESTRY
1 2 3 4  היאוהי יממורה ושן- איצ'י נאקאמורה, Yasutomi Nishizuka. 12 July 1932 — 4 November 2004, the royal society publishing
1 2 3  Nicole Kresge, Robert D. Simoni and Robert L. Hill, Yasutomi Nishizuka's Discovery of Protein Kinase C, the journal of biological chemistry
| --- | --- |
בקרת זהויות :  NLI: 987007426518305171  BnF: cb12490008r (data)  CiNii: DA00447181  GND: 1105194256  ISNI: 0000 0000 8401 5437  LCCN: nr90020389  NDL: 00055772  NTA: 079069886  SUDOC: 034109404  Trove: 1190144  VIAF: 94147502   WorldCat (עם VIAF): 94147502
יישוב סחר הוגן

יישוב סחר הוגן הוא מסע פרסום שנולד מתוך תנועה חברתית עממית שקמה בבריטניה בשנת 2001. כך מוגדר רעיון "יישוב סחר הוגן" במסמך "fairtrade towns action guides"- רעיון ה"סחר הוגן" הוא לקרב בין העובדים בשרשרת הייצור לבין הצרכנים, לשים את האנשים בלב המסחר ולא את הסחורות. הפיכת יישוב ל"יישוב סחר הוגן" שולחת מסר רב עוצמה של הקהילה שלך על הדרך בה היא רוצה שסחר יעבוד כך שישפיע לטובה באופן ישיר על חייהם של החקלאים והעובדים העניים ביותר בעולם. מחקר שמומן על ידי מועצת המחקר הכלכלית חברתית (ESRC), מצא כי הקמפיינים היעילים ביותר לעידוד קניות אתיות הם אלו המתרחשים ברמה קולקטיבית (קבוצתית, קהילתית), כמו הרעיון של יישובי "סחר הוגן" ולא אלה המכוונים רק לאנשים יחידים." (תורגם מאנגלית).
הקמפיין מאפשר לאזרחים בכל מקום להתאגד כדי להתחיל פרויקט ביישוב (או אזור גאוגרפי אחר) ולנסות לעמוד במספר קריטריונים כלליים שנקבעו ל"יישוב סחר הוגן" (הקריטריונים יכולים להשתנות ממדינה למדינה אבל צריכים לשמור על המרכיבים המרכזים בהם) וכך לקבל את ההכרה הרשמית בתור "יישוב סחר הוגן". בחלק מהמדינות "יישוב סחר הוגן" הוא תואר רשמי שאפשר לקבל מארגוני "סחר הוגן" שונים שמתאר אזור שמחויב לערכי ה"סחר הוגן" בצריכה שלו ולמוצרים שמסומנים ב"סחר הוגן".
שלט שמכריז על קבלת תואר "יישוב סחר הוגן" בעיר לוון בבלגיה.
היסטוריה

קמפיין "יישוב סחר הוגן" הראשון יצא לדרך ב-2001 בגרסטאנג, לנקשייר, תחת היוזמה של ברוס קרואטר וקבוצת האוקספם של גרסטאנג. היוזמה שמטרתה קידום מוצרי "סחר הוגן" בעיירה זכתה להצלחה אדירה: תוך כמה חודשים, המודעות לתווית "סחר הוגן" קפצה למעלה מ-70% מהאוכלוסייה בעיירה וכמו כן המכירות של מוצרים שמסומנים בתווית "סחר הוגן" צמחו בצורה מדהימה. יותר מכך, במהלך הקמפיין, גרסטאנג פיתחה קשרים עם קהילות של חקלאים שמגדלים קקאו שמסומן ב "סחר הוגן" במערב אפריקה, מה שהוביל לפיתוח יחסים של עיר תאומה עם קופוריואה החדשה, גאנה.
כשהפעילות בגרסטאנג קיבלה תשומת לב רחבה, ארגון fairtrade foundation השיק את המטרות הכלליות של "יישוב סחר הוגן" ומדריך פעולה מפורט כדי לעודד אחרים ללכת בעקבות ההצלחה בגרסטאנג. בין 2001 ל-2006 יותר מ-209 יישובים בבריטניה זכו בתואר "יישוב סחר הוגן" בידי fairtrade foundation. באוקטובר 2009, 448 יישובים בבריטניה ו-312 יישובים בעולם קיבלו את התואר "יישובי סחר הוגן". בנובמבר 2012, יש יותר מ-1200 בכל העולם. כיום יש מעל 2000 יישובים בכל העולם כולל ערים מרכזיות כמו לונדון ומדריד.
בניסיון להגביר את ההצלחה של קמפיין "יישובי סחר הוגן", תוכנית אירופאית רחבה שנקראת "יישובי סחר הוגן באירופה", ממומנת בחלקה בידי 'הנציבות האירופאית', הושקה בשיתוף של מספר ארגונים שעוסקים ב"סחר הוגן". בנובמבר 2006, כנס "ערי הסחר הוגן האירופי" הראשונה התכנס באוניברסיטת "סאותבנק" בלונדון. מטרות הכנס היו:
לזהות ולפתח נהלים לחיזוק הקשרים בין קהילות מקומיות לאגונים פרטיים וציבוריים.
פיתוח אסטרטגיה לעשות התאמה בין המודל של "ערי סחר הוגן" בבריטניה להנחיות של "עיר סחר הוגן" בשאר הארצות.
בעקבות ההצלחה של הכנס הראשון, כנס שני נערך בבריסל בינואר 2008. הכנס השישי בפוזנן, פולין והכנסים של 2013, 2014 נערכו באוסלו ובקומאמטו (יפן). יש כרגע ערי סחר הוגן באוסטרליה, אוסטריה, בלגיה, ברזיל, קנדה, דנמרק, פינלנד, צרפת, אירלנד, איטליה, נורווגיה, ניו זילנד, ספרד, שוודיה, הולנד, גרמניה, בריטניה, לבנון וארצות הברית.
קריטריונים

כדי לקבל את המעמד של "יישוב סחר הוגן" הוחלטו בשיתוף פעולה בין ארגוני "סחר הוגן" שונים על 5 הנחיות שצריך לעמוד בהן:
מטרות:
העירייה מעבירה החלטה שתומכת ב-"סחר הוגן" ומסכימה להשתמש במוצרים של "סחר הוגן" לדוגמה, בישיבות, ובמשרדים, של העירייה.
מספר של מוצרי "סחר הוגן" (לפחות 2) זמינים בחנויות שבעיר (סופרמרקטים, תחנות דלק) ומוגשים בבתי קפה, מסעדות ופאבים (על כל 10,000 איש, חנות אחת).
מקומות עבודה מקומיים וארגוני קהילה (ארגונים חברתיים, בתי ספר, אוניברסיטאות, מכללות וארגונים קהילתיים אחרים) תומכים באופן פומבי ברעיון הסחר ההוגן ומשתמשים כמה שניתן במוצרי "סחר הוגן". בעיר שאוכלוסייתה מונה לפחות 100,000 תושבים, נדרש מעסיק אחד שישמש כ'חוד החנית' של התהליך בכך שיאמץ בצורה בולטת את הקריטריונים של סחר הוגן.
סיקור תקשורתי ואירועים ציבוריים מתוקשרים להעלאת המודעות לחשיבותו של "סחר הוגן" בקרב כל אוכלוסיית היישוב.
קבוצת הנהגה מקומית מתכנסת כדי להבטיח שהתוכנית של יישוב "סחר הוגן" ממשיכה להתפתח ולהשיג תמיכה חדשה.
יוזמות נוספת

ב-2002 הפורום של ווילס ל"סחר הוגן" (שכלל מספר ארגונים לא ממשלתיים ופעילי "סחר הוגן") התחיל לעבוד להפוך את ווילס ל"מדינת סחר הוגן" הראשונה בעולם. ב-2005 ממשלת ווילס הסכימה לתמוך ברעיון וב-2006 קבוצות פעילים מסקוטלנד ומוויילס הסכימו על קריטריונים לקבלת מעמד של "מדינת סחר הוגן" ואלו הקריטריונים:
75% מהאוכלוסייה רוכשים מוצר מסומן ב"סחר הוגן" בכל שנה.
40% מהאוכלוסייה קונים ביום יום מוצרים מסומנים ב"סחר הוגן".
בכל הרשויות המקומיות יש קבוצה פעילה של פעילי "סחר הוגן" שעובדים לקבלת מעמד של "יישוב סחר הוגן".
55% מהרשויות המקומיות קיבלו מעמד של "יישוב סחר הוגן" ויש צמיחה של 10% בכל שנה.
ווילס הראשונה שקיבלה את מעמד "מדינת סחר הוגן" ביוני 2008.
בישראל

לאחרונה קמו מספר יוזמים להפיכת חיפה ל"עיר סחר הוגן" הראשונה בישראל.
הערות שוליים

↑  United Kingdom | Fair Trade Towns International, www.fairtradetowns.org
הרוצח הסדרתי מלונג איילנד

הרוצח הסדרתי מלונג איילנד (באנגלית: Long Island Serial Killer או בקיצור LISK) הוא כינויו של רוצח סדרתי, האחראי למותם של 10–17 בני אדם במשך תקופה של קרוב לעשרים שנה באזור החוף הדרומי של האי לונג איילנד, ניו יורק, ארצות הברית.
מכונה בתקשורת האמריקאית גם כ"הרוצח מחוף גילגו" (אזור החוף בו נמצאו לראשונה שרידי גופות) ו"המרטש מקרייגסליסט" (אתר האינטרנט שדרכו, על פי החשד, נהג לקבוע פגישות עם קורבנותיו).
הקורבנות הושלכו באזורים מבודדים בהם ביצות, שדות, יערות וחופי ים השוכנים לאורכו של הכביש המהיר אושן פארק-וויי העובר על קו החוף הדרומי. רוב רובם, נמצאו במחוז סאפוק, אולם, חלקי גופות אחרים השייכים לאותם קורבנות נמצאו מפוזרים במחוזות סמוכים במרחק ניכר.
בחלק מהמקרים, נהג הרוצח לשמור את המכשיר הנייד של קורבנותיו, ובמשך תקופה התקשר למשפחותיהם ותיאר בפניהן כיצד הרג אותם וכמה נהנה מכך.
מרבית הקורבנות היו בחורות צעירות קטנות ממדים שעסקו בשרותי ליווי וזנות.
ב-13 ביולי 2023 נתפס החשוד ברצח, רקס יורמן.